# metadata.dc.description.abstract[].value
Fa uns dies, en un taller que imparteixo sobre comunicació científica en l'assignatura d'educació ambiental del grau de ciències ambientals de la UB, vam encetar una discussió recurrent i malauradament sense una solució clara sobre el canvi climàtic. En concret els arguments i contraarguments giraven al voltant de quines mesures poden resultar més efectives per evitar que els seus efectes es continuïn incrementant fins a finals de segle, la qual cosa es preveu que sigui el pitjor escenari possible. És millor plantar-nos malgrat el patac econòmic i per tant també social que representaria? O és preferible anar disminuint progressivament les emissions de CO2 seguint uns protocols que, cada vegada, s'endarrereixen més, davant la dificultat de trobar alternatives ecològiques i socials suficientment viables a escala mundial? Com es desprèn dels versos que he seleccionat, tenim el nostre temps i el nostre enteniment perquè, malgrat que no ha estat la nostra intenció maltractar la Terra, ho estem fent.

# metadata.dc.source[].value
Divulgació i Premsa (Genètica, Microbiologia i Estadística)